આ સ્કોર પર સ્મિથ ૯૫ બોલમાં પાંચ ચોગ્ગા અને બે છગ્ગાની મદદથી ૭૪ રન બનાવી બ્રાથવેઇટનો શિકાર બન્યો હતો. ઓસ્ટ્રેલિયાની ત્રીજી વિકેટ કુલ ૧૯૬ રનના સ્કોર પર ખ્વાજાના રૂપમાં પડી હતી. ખ્વાજા આજે કમનસીબ સાબિત થયો હતો, કારણ કે તે ૯૮ રન બનાવી રનઆઉટ થઈ જતા પોતાની સદી પૂરી કરી શક્યો નહોતો. તેણે ૧૨૩ બોલનો સામનો કરીને ચાર ચોગ્ગા અને ત્રણ છગ્ગા ફટકાર્યા હતા. આ ઉપરાંત બેઇલીએ પણ શાનદાર બેટિંગ કરી ૫૬ બોલમાં એક ચોગ્ગો અને બે છગ્ગાની મદદથી ૫૫ રન બનાવ્યા હતા. આમ ઓસ્ટ્રેલિયાએ નિર્ધારિત ૫૦ ઓવરમાં સાત વિકેટ ગુમાવી ૨૬૫ રન બનાવ્યા હતા.